Document ID: /roh_data/filtered/fineweb-2-filterrobots_roh.jsonl.gz/41114

Cun la nova lescha da scola oblighescha il cantun la vischnaunca da porscher structuras dil gi extendidas sche quei ei giavischau. Tenor lescha ei quella obligada d’organisar ina purschida adequata sche sil pli pauc otg affons giavischan da vuler far diever. La vischnaunca Lumnezia porscha ina meisa da miezgi accumpignada per tut ils scolars che san buca ir a casa duront miezgi. Ei setracta cheu dils scolars dils vischinadis Suraua, Vrin e Degen (vitg) e dils uclauns dil vischinadi Lumbrein. Era auters scolars fan diever dalla meisa da meizgi. Ils participonts dalla meisa da miezgi survegnan il gentar ella Cumbiniala a Vella. Els ein accumpignai e survigilai duront l’entira pausa da miezgi. La Cumbiniala peraffons surprenda era la survigilonza dils affons ordeifer las uras da bloc.
Informaziuns davart la Cumbiniala peraffons e lur ulteriuras purschidas: https://www.cumbiniala.ch/